Heroes (Måns Zelmerlöw)

«Heroes» (norsk oversettelse: helter) er en svensk popsang som vant Eurovision Song Contest 2015 for Sverige. Låten ble fremført av artisten Måns Zelmerlöw og er skrevet av Anton Malmberg Hård af Segerstad, Joy Deb og Linnea Deb. Sangen ble sluppet for digital nedlastning 28. februar 2015. Dette var Sveriges sjette seier i konkurransen, og «Heroes» toppet singellistene i blant annet Sverige, Østerrike og Sveits. I Norge nådde den en fjerdeplass på VG-lista.

 Melodifestivalen 
Sangen var et av bidragene som ble plukket ut til å delta i Melodifestivalen, Sveriges svar på Melodi Grand Prix. Måns Zelmerlöw fremførte den i den fjerde semifinalen, som gikk av stabelen i Örebro lørdag 28. februar 2015. Der kvalifiserte han seg direkte til finalen i Globen i Stockholm lørdag 14. mars.

I finalen var «Heroes» forhåndsfavoritt. Sangen var det sjette bidraget av ti i finalen, og han vant konkurransen med  fra de internasjonale juryene og  fra svenske tv-seere. Med  sammenlagt vant «Heroes» den klareste seieren i Melodifestivalens nåværende poengsystem –  foran andreplassen.

Det uvanlige sceneshowet fikk også mye oppmerksomhet. Zelmerlöw sitter foran en videoskjerm hvor en liten tegneserie-gutt dukker opp. Underveis i fremføringen samhandler de to, blant annet ved at de dunker knokene mot hverandre. Figuren måtte imidlertid justeres noe foran Eurovision Song Contest, på grunn av strid om rettigheter.

 Eurovision Song Contest 
«Heroes» var en av favorittene i forkant av konkurransen, og Sverige deltok i  i Wien torsdag 21. mai 2015. Sangen vant semifinalen og sikret seg en finaleplass til finalen lørdag 23. mai. Der var «Heroes» bidrag nummer 10 av 27 på scenen. I avstemningen fikk Sverige  og vant konkurransen med god margin foran Russland og Italia.

Sverige vant juryavstemningen med god margin, men ble bare nummer tre i telefonavstemningen. Dette var første gang en Eurovision-vinner ikke vant telefonavstemningen. Samtlige vinnere fra 2009 til 2014 vant også telefonavstemningen.

Seieren gjorde at Sverige fikk arrangere Eurovision Song Contest 2016.

 Listeplasseringer 
«Heroes» ble en stor salgssuksess og kom inn på flere europeiske hitlister. I Norge nådde sangen en fjerdeplass på VG-lista og ble også sertifisert med gull i Norge, noe som innebærer at sangen ble lastet ned eller strømmet minst 2 millioner ganger i Norge.

Liste (2015)Høyesteplassering  (ARIA Charts) 19 , Flandern (Ultratop)ultratop.be – Måns Zelmerlöw – Heroes1, Vallonia (Ultratop)ultratop.be – Måns Zelmerlöw – Heroes6 (Tracklisten) 7 Europa (Euro Digital Songs)6  (Suomen virallinen lista)5  (SNEP)lescharts.com – Måns Zelmerlöw – Heroes33 (Digital Songs Billboard)1 (Tónlist)Måns Zelmerlöw – Heroes  1 (Irish Singles Chart)10 (Media Forest)2 (FIMI)87 (Digital Songs Billboard)3 (Single Top 100)dutchcharts.nl – Måns Zelmerlöw – Heroes12 (VG-lista)4 (Airplay Top 100)5 (Airplay 100)58  (2M)3 (IFPI Slovakia Rádio Top 100)IFPI Slovakia Rádio Top 10048  (PROMUSICAE)spanishcharts.com – Måns Zelmerlöw – Heroes 3 (UK Singles Chart)11  (Schweizer Hitparade)hitparade.ch – Måns Zelmerlöw – Heroes1  (Sverigetopplistan)swedishcharts.com – Måns Zelmerlöw – Heroes1 (Hitparáda Singles Top 100)Hitparáda Singles Top 10069  (Number One Top 40)3 (Offisiell singelliste)offiziellecharts.de – Måns Zelmerlöw – Heroes3  (Single Top 40)12 (Ö3 Austria Top 40)austriancharts.at – Måns Zelmerlöw – Heroes1

 Referanser 

 Eksterne lenker   


Kategori:Svenske sanger
Kategori:Sanger fra 2015
Kategori:Bidrag til Melodifestivalen
Kategori:Vinnere av Melodifestivalen
Kategori:Sveriges bidrag til Eurovision Song Contest
Kategori:Bidrag til Eurovision Song Contest 2015